‘पार्षद जगह दें, पार्किंग मैं बनवा दूंगी’
एसडीएमकिरण सिंह ने मंगलवार को नगर परिषद में पार्षदों और अधिकारियों की बैठक ली। उन्होंने स्वच्छ भारत मिशन के तहत शहर में सफाई व्यवस्था अन्य शहर के विकास कार्यों के लिए सभी से सुझाव मांगे।
बैठक में नगर पार्षदों ने अपने वार्डों में स्वच्छ अभियान के तहत घरों में शौचालय बनवाने को लेकर एसडीएम ने सभी पार्षदों को शौचमुक्त बनाने पर सम्मानित करने का निर्णय लिया है। शहर में आए दिन जाम की समस्या से निजात दिलवाने के लिए पार्षदों ने एसडीएम से कहा कि मैडम कोई पार्किंग के लिए व्यवस्था करवा दो ताकि शहर में जाम लगे। उन्होंने कहा कि शहर के मेन रोड पर जाम की समस्या ज्यादा रहती है।
पार्षदों की इस बात पर एसडीएम ने कहा कि आप मुझे बाजार में या फिर मेन रोड पर कहीं भी जगह बता दो पार्किंग मैं बनवा दूंगी। इसके बाद नप अधिकारियों ने एसडीएम के सामने कहा कि बिजली निगम वाले हमारे ऊपर एवरेज का अनाप सनाप बिल ठोक देते हैं, जिससे बिजली निगम नगर परिषद की तरफ लगभग 1 करोड़ की लेनदारी दिखा रहा है, जबकि वास्तव में नप का बिजली निगम की तरफ लाखों में हाउस टैैक्स तथा पांच पैसे प्रति यूनिट के हिसाब से लाखों में रुपए बिल बनता है। एसडीएम ने कहा कि बिजली निगम के अधिकारियों के साथ बैठक में निपटारा किया जाएगा। इसके अलावा उन्होंने सभी को हिदायत दी कि जिन लोगों की तरफ नप की बकाया अवैध कब्जों को तुरंत हटाएं। बैठक में ईओ जितेंद्र सिंह, एमइ विवेक गिल, लेखाकार साहब सिंह, सेनेटरी इंस्पेक्टर मुकेश शर्मा, पार्षद अजमेर श्योकंद, सुरेंद्र मोर, जय जांगड़ा, संजू चोपड़ा, बिटटू शर्मा, राजेश सिंहमार, सिकंदर मौजूद रहे।
नरवाना. नपअधिकारियों पार्षदों से बातचीत करतीं एसडीएम किरण सिंह।
विचार-विमर्श
kas_Deva hin_Deva hin_Deva hin_Deva hin_Deva hin_Deva